## Valga vallavalitsus eraldas spordi ja kultuuri toetusteks üle 100 000 euro

**Valga vallavalitsuse 31. märtsi istungil eraldati kultuurisündmustele projektitoetusi, spordiüritustele korraldustoetusi, spordiklubidele tegevustoetusi ja ka toetusi treeneritele. Kogusummas eraldati spordile ja kultuurile 127 830 eurot.**

Noortega tegelevatele Valga valla spordiklubidele eraldati kogusummas 97 000 eurot treenerite tasustamise toetuseks, kokku rahuldati 11 taotlust.

Toetuse saaja on kohustatud:
treeningtundide läbiviimisel kasutama kehtiva treeneri kutsekvalifikatsiooniga treenereid;
treeningtunde läbi viima vastavalt vallale esitatud taotluses märgitule;
kasutama eraldatud toetust treenerite tööjõukulude katmiseks;
pidama treeningpäevikut;
reklaamima Valga valda kui toetajat ja kasutama üritustel Valga valla sümboolikat.

Spordiürituste korraldustoetust eraldati kogusummas 8000 eurot, kokku rahuldati 10 taotlust. Tänu toetusele korraldatakse vibuvõistlus, kossuturniir, velotuur, petanque meistrivõistlused, Jaanikese nädalamängud, kiikingupäevad, kestvuskross ja võrkpalli seriaal.

Toetuse saaja on kohustatud reklaamima Valga valda kui toetajat ja kasutama üritustel Valga
valla sümboolikat.

Valga valla spordiklubidele eraldati tegevustoetust kogusummas 7600 eurot, kokku rahuldati 9 taotlust. Toetuse saaja on kohustatud reklaamima Valga valda kui toetajat ja kasutama üritustel Valga valla sümboolikat.

Kultuurivaldkonna projektitoetust eraldati kogusummas 15 230,62 eurot, kokku rahuldati 17 taotlust. Tänu toetusele korraldatakse kontserdeid, jaanipäevasid, disko, näitus, kevadball, piknik, muusikal, festival.